ร้านนี้เป็นร้านเก่าแก่ขายมานานแล้ว แล้วก็ดังมานานแล้ว จะเรียกว่าเป็นเย็นตาโฟสูตรของร้านเองเพราะเครื่องเคียงแตกต่างจากร้านทั่วๆไป 

ร้านทั่วไปเมื่อคิดถึงเย็นตาโฟ นอกจากซอสสีแดงของเย็นตาโฟที่ทำมาจากเต้าฮู้ยี้แล้วก็คือ เลือดหมู เต้าหู้ ปลาหมึกกรอบ(แช่ด่าง) บางเจ้าก็มีกุ้งกรอบ หรือปลาแผ่น

แต่ร้านนี้ เครื่องเคียงหลักเป็น ปลาหมึกสด ลูกชิ้นเอ็น ที่มีความเป็นเอกลักษณ์ของตัวเอง

สูตรที่ผมจะแนะนำคือ ลองสั่งครบเครื่อง ใส่เฉพาะปลาหมึกและลูกชิ้นเอ็นกับผักบุ้ง ปรุงโดยเพิ่มน้ำซอสแดง(เต้าหู้ยี้) ผสมพริกน้ำส้ม พริกแห้ง เข้าด้วยกัน ขอกระเทียมเจียวเพิ่มอีกนิด ถ้าไม่กลัวอ้วนและกลิ่นปาก แม้ว่าปลาหมึกจะสด แต่น้ำซอสเต้าหู้ยี้ช่วยดับคาวสำหรับคนที่ไม่ชอบปลาหมึกได้อีกเล็กน้อย ถ้าให้ดีสั่งกลับบ้านแล้วใส่ถั่วป่นเพิ่ม 

จริงแล้วมันคล้ายกับอาหารจานหนึ่งที่ปีนัง ผมเรียกผักบุ้งปลาหมึก (ปลาหมึกที่ใช้เป็นปลาหมึกกรอบลวก) ใช้เต้าหู้ยี้(ซอสแดง)ราดพร้อมกับโรยถั่วปนแต่งรสเผ็ดด้วยพริก แอบแนบรูปมาด้วยลองดูกันนะครับ ^^

พึ่งเอามาลงเพราะได้โอกาสไปกินที่ร้านวันนี้เลยได้ถ่ายรูป ปกติสั่งกลับบ้าน